**Workshop 5 - rammeprogram og materialer**

*Underviseren vil forud for workshoppens start præsentere et detaljeret program.*

|  |
| --- |
| **Praktiske informationer:****Let morgenanretning:** Klokken 8.30 – 9.00 (ved ankomst)**Workshoppen starter:** Klokken 9.00 (se Lectio for kursussted med mere)**Workshoppen slutter:** Klokken 15.30**Frokost:** Klokken 11.45 – 12.30**Kaffe og kage:** Klokken 14.00 |

**Denne workshop vil indeholde følgende perspektiver:**

1. Teoriperspektivet: Opbygge et sprog om undervisning gennem vejledning.
2. Caseperspektivet:
	1. Dit eget forløb som case
	2. En case som holdet arbejder fælles med
3. Aktionslæringsperspektivet:
	1. Didaktisk samtale (refleksion med udgangspunkt i aftalerne fra sidst)
	2. Aftaler om nye aktioner
4. Formativ evaluering på holdet

**Forud for workshoppen skal du:**

1. Videooptage (med mobiltelefon, Ipad eller lignende) et uddrag af en vejledningsseance (cirka 5 minutter) hvor du foretager en faglig vejledning af en elev/kursist. Brug en reel vejledning når du alligevel vejleder i SO, SSO, DHO, KS, NV, SRP, AT eller i den daglige undervisning. På workshoppen skal du fremvise optagelsen for en mindre gruppe af kandidater, og I skal herudfra diskutere elementer i vejledningen, der fungerer, og elementer der kunne forbedres.
2. Observere en kollega vejlede (det behøver *ikke* være en af dine vejledere). Udvælg på forhånd fokusområder for observationen. Notér ned undervejs i forhold til fokuspunkterne.
3. Læse følgende litteratur *(på Lectio og i kompendiet findes en præsentation af de tekster, du* ***skal*** *læse)*:
	1. Vodcast: Hanne Leth Andersen (2015): ”*Undervisning gennem vejledning*”. SDU: <http://videoportal.sdu.dk/#player/13421>
	2. Anette Kjærgaard og Hanne Sparholt Hørgensen: ’Faglig vejledning’ i Dolin et al. (red.) (2017): *Gymnasiepædagogik – en grundbog.* 3. udgave. København: Hans Reitzels Forlag. Siderne 346-367.
	3. Tron Inglar (2012): *Lærer og vejleder. Om pædagogiske retninger, vejledningsstrategier og vejledningsteknikker*. Forlaget Klim. Dansk udgave. Siderne 118-136.
	4. Lotte Rienecker et al (2005): ’Vejledningsforløbet – et overblik’ i *Vejledning – en brugsbog for opgave- og specialevejledere på de videregående uddannelse*r. Samfundslitteratur. Siderne 69-76.

Vel mødt på workshop 5 ☺

- - - - - 0 - - - - -

|  |
| --- |
| Mulighed (frivilligt) for at læse mere om workshoppens tema (litteraturen kan downloades fra Lectio):* Anette Kolmos og Jette E. Holgaard (2007): ‘Situationsbaseret projektvejledning’ i *Dansk Universitetspædagogisk Tidsskrift, nr. 3.*
* Vodcast: Steen Beck (2014): ’Præsentation af læringscirklen’. SDU: <http://videoportal.sdu.dk/#player/13040>
 |

**Litteraturpræsentation workshop 5**

Workshoppen handler denne gang om ’undervisning gennem vejledning’, og den kobler tilbage til blandt andet workshop 1s fokus på arbejds- og organisationsformer i undervisningen, til workshop 2s fokus på feedback og til fagenes samspil. Du har sikkert allerede prøvet at vejlede flere gange i forbindelse med fx projekt- og flerfagligt arbejde, og du har derfor måske oplevet situationer, hvor vejledningen førte til nye idéer og viden hos elever, og situationer, hvor du har tænkt, at vejledningen ikke forandrede noget hos eleven. Som materialet introducerer til, er vejledning som al anden undervisning en uhyre kompleks arbejdsform, hvor der er mange faktorer og ikke mindst relationen mellem elev, lærer(e) og fag på spil. For at skaffe dig viden om din egen praksis ved vejledning, er du derfor også blevet bedt om at filme en vejledningssituation, som du skal anvende til at reflektere over de forskellige faktorer, som modulets tekster åbner en drøftelse af.

I vodcasten præsenterer rektor på RUC Hanne Leth Andersen vejledningsbegrebet for efterfølgende at diskutere begrundelserne for vejledning som undervisningsform. Herefter gennemgås vejledningens komponenter, før der til slut perspektiveres til mulighederne for at udvikle sin vejledningspraksis.

Kjærgaard & Sparholt Jørgensen zoomer ind på vejledning i gymnasial kontekst, og teksten berører temaer som fx etik, faser og vejledningsstrategier. Teksten introducerer til vejledning i forskellige situationer, og den giver et klar overblik over de tre vejledningsstrategier: Formidlingsorienteret, procesorienteret og kritisk orientereret vejledning.

Artiklen af Inglar er ”en collage” af gode råd i forbindelse med vejledning af elever i skolesammenhænge. Vejledning forstås bredt i teksten, idet der både tales om vejledning i projektforløb, feedback på mundtlige og skriftlige elevarbejder med videre. Artiklen skal dermed bidrage til din tænkning i de roller og opgaver, der er forbundet med at vejlede elever i gymnasieskolen. Modellen på side 121 kan være inspiration til at tænke progression i forhold til vejledning over de år, en lærer arbejder med eleven/kursisten: Hvordan og hvornår kan vejledningen skifte karakter?

I den sidste tekst af Rienecker mfl. fokuseres der på vejledning af elever i forbindelse med større skriftlige opgaver. Det kunne fx være SRP eller SSO. Forfatterne inddeler vejledningen i skriveprocesser i tre dele: Før-skrivningen, under-skrivningen og efter-skrivningen. Der argumenteres for, at størstedelen af vejledningen bør placeres i før- og under-skrivningen, ligesom der argumenteres for, at vejledningen bør fokusere på rammerne, og at den især bør som formativ feedback.

Artiklen er skrevet i forhold til specialeskrivning, hvorfor det i en gymnasial kontekst kan være værd at overveje, om de foreslåede elementer i vejledningen også kan tænkes ind i en progression over de to eller tre år, lærerne møder eleverne, så det ikke kun er i SRP eller SSO, vejledningen udfoldes på denne måde? Pentagonen, som I fik præsenteret på ’fagenes samspil’ stammer i øvrigt også fra denne bog.

God læsning ☺☺